open-index/open-wikipedia-markdown huggingface dataset:
Aegukga

: Aegukga *er også navnet på den nordkoreanske nasjonalsangen, se [[Aegukka]].*

**Aegukga** (Hangul: 애국가, Hanja: 愛國歌, McCune-Reischauer: Aegukka, revidert romanisering: Aegukga) er den sørkoreanske nasjonalsangen. Tittelen betyr «elsk landet».

I 1896 publiserte avisa Dongnip Sinmun ulike versjoner av tekst til sangen. Hvilken musikk en benyttet de første årene er ikke helt sikkert. Det er kjent at det ble etablert et band under Daehan (1897–1910) som spilte «Dae-han Empire Aegukga» som ble komponert i 1902 ved viktige nasjonale anledninger.

En tror at teksten er skrevet rundt år 1900 av politikeren Yun Chiho eller av uavhengighetslederen og læreren An Chang-ho. Til å begynne med ble *Aegukga* sunget til den skotske folkemelodien Auld Lang Syne. Under den japanske koloniseringen (1910–1945) ble sangen forbudt, men koreanere i utlendighet fortsatte å synge sangen som et symbol på ønsket om uavhengighet. I 1937 komponerte Ahn Eak-tay under opphold i Spania musikken til sangen. Denne ble gjort offisiell av den koreanske eksilregjeringen (1919–1945) i Shanghai, Kina.

*Aegukga* ble sunget under seremonien som feiret proklamasjonen av republikken Sør-Korea den 15. august 1948, tre år etter at den japanske okkupasjonen ble avskaffet som følge av den japanske kapitulasjonen ved avslutningen av den andre verdenskrig.

## Tekst

## Opphavsrettspørsmål
Siden teksten ble skrevet på 1800-tallet, skulle det ha vært allmenn eiendom. Fordi komponisten Ahn Eak-tay døde i 1965 ville kopiretten bli beholdt fram til 2015. To koreanske fotballag ble stevnet av innehaverne av kopiretten forde lagene spilte sangen før en kamp i desember 2003. Mange nettsteder ble tvunget til å trekke sangen tilbake. Imidlertid gav komponistens enke, Lolita Ahn og hennes familie alle rettigheter knyttet til musikken til koreanske myndigheter den 16. mars 2005, noe som trolig vil løse opphavsrettslige spørsmål.

## Eksterne lenker
* MIDI fil
* Forsøk på å skrive ''Aegukga'' på koreansk
* Historien om ''Aegukga'' fra sørkoreanske myndigheter (samt fremføring og noter) 
* Komponenten Ahn's familie gir bort kopiretten til nasjonalsangen (Korea.Net)
Aegukka

:Aegukga *er også navnet på den sørkoreanske nasjonalsangen, se [[Aegukga]].*

**Aegukka** (Chosŏn'gŭl: 애국가) er den nordkoreanske nasjonalsangen. Den er også kjent under navnet hentet fra sangens første strofe *Ach'imŭn pinnara* («La morgenen skinne»).

Nord-Korea tok sin nyskrevne nasjonalsang i bruk i 1947. Teksten er skrevet av Pak Se-yǒng (1902–1989) og musikken er komponert av Kim Wǒn-gyun (1917–2002).

## Tekst

## Eksterne lenker
* MIDI fil
* Tekst og MP3 framført av den koreanske folkearmeens kor
Kiska

**Kiska** er en øy i øygruppen Aleutene utenfor Alaska. Den ble oppdaget av Vitus Bering i 1741 og overført til USA i 1867. Under andre verdenskrig ble øya okkupert av japanske styrker. Disse styrkene trakk seg imidlertid ut like før den amerikansk-canadiske frigjøringen av øya. 

## Kilder
*
Chiles sentralbank

**Chiles sentralbank** (spansk: Banco Central de Chile) er sentralbanken i Chile.

## Historie
Banken ble etablert gjennom resolusjon 486 av 21. august 1925 under president Arturo Alessandri Palma. I denne perioden hadde Chile engasjert professor Edwin Walter Kemmerer fra University of Princeton i et forsøk på å restrukturere Chiles økonomiske system. Et av prosjektene Kemmerer-delegasjonen hadde var å etablere en ny valutalov, som skulle stabilisere Chiles valuta (peso), etablere en sentralbank, etablere en ny banklov, og en ny budsjettlov. 

Sentralbanken var i drift fra 11. januar 1926. Kapitalen dens i starten var 150 millioner pesos. Sentralbanken var allerede fra starten av uavhengig av regjeringen, som en selvstendig juridisk enhet. Imidlertid var den underlagt kontroll gjennom bankloven som ble vedtatt 26. september 1925. Hovedoppgavene i starten var å sørge for en stabil peso, og å regulere valutaen i tråd med markedets behov. Som et verktøy for å oppnå dette ble banken også gitt retten til å utstede penger. Bankloven krevde også at sentralbanken holdt en gullreserve tilsvarende 50% av bankens aksjekapital. 

Fra juli 1953 ble en ny sentralbanklov vedtatt og den videreførte sentralbankens uavhengighet, og ga den et noe utvidet mandat i forhold til den tidligere loven, med oppgave å sørge for stabil økonomisk utvikling gjennom aktiv bruk av penge- og kredittpolitikken, unngå høy inflasjon og lavkonjunktur, slik at landet får utnyttet sine ressurser maksimalt. Fra dette tidspunkt begynte sentralbanken å spille en mer aktiv rolle i landets økonomiske utvikling. 

Chile fikk også ny sentralbanklov igjen i 1960 og 1975. 

## Målsettinger og hovedoppgaver
Hovedstyringsmålene til sentralbanken er definert i sentralbanklovens artikkel 3. Det første hovedmålet er stabil valutakurs. For å oppnå dette har de et delmål om å holde inflasjonen lav og stabil. Det andre hovedmålet er et velfungerende innenlands betalingssystem, og det tredje hovedmålet er et velfungerende betalingssystem mot utlandet.

## Sentralbanksjef
Sentralbanksjef er pr desember 2025 Rosanna Costa. Hun overtok etter Mario Marcel i februar 2022. Costa er sentralbankens første kvinnelige sentralbanksjef.

## Se også
*Liste over verdens sentralbanker

## Referanser


## Eksterne lenker
* 
*
Edinburgh (andre betydninger)

**Edinburg** og **Edinburgh** kan vise til:
*Edinburgh – hovedstaden i Skottland
*Edinburgh (Indiana) – en by i delstaten Indiana i USA
*Edinburgh of the Seven Seas – hovedstadeni Tristan da Cunha 
*Edinburg (New York) – en by i delstaten New York i USA
*Edinburg (Texas) – en by i delstaten Texas i USA
* En britisk jager, se HMS «Edinburgh» (D97)
Safrantistel

**Safrantistel** (*Carthamus tinctorius*), også kjent som **saflor** og **fargetistel**, er en ettårig urt som kan bli opp til seksti centimeter høy. Den oransjegule tistelen gir farge, men ingen smak ved matlaging, og har blitt brukt som falsk safran.

Saflorolje (Safflower oil) fås fra frøene av *Carthamus tinctorius* og *C. oxyacantha*, vekster som lenge er dyrket i stor omfatning for fargestoffet. Oljen fremstilles nå i industriell produksjon og anvendes både som matolje og som olje for farge, framfor alt i tilvirkning av ikke-gulnende alkydhartser. Den anvendes som erstatning for linolje i kunstnerfarger, men dens motstandskraft mot aldring – forsprøning – er ikke like stor som linoljens.

I april 2007 ble det rapportert at genmodifisert saflor var blitt brukt til å produsere insulin via genmodifisert biosyntese (engelsk: *pharming*). Det kanadiske selskapet SemBioSys Genetics drev da en fase 2-studie med dette, som eventuelt ville bli et lavkostalternativ til bruken av genmodifiserte E.Coli-bakterier.

## Referanser


## Eksterne lenker
* 
* http://www.sembiosys.com/ SemBioSys Genetics' hjemmeside.
Lifjell (Jondalen i Kongsberg)

**Lifjell** er en ås i Kongsberg kommune i Buskerud. Den har en høyde på 820 meter over havet. Åsen ligger øverst i Jondalen, helt sørøst på Blefjell.

## Referanser
Ponta Negra

**Ponta Negra** er en strand i byen Natal som ligger i delstaten Rio Grande do Norte nordøst i Brasil. Ved enden av stranda ligger den karakteristiske landformasjonen Morro do Careca.

Ponta Negra er en av de mest kjente turistområdene i Natal og besøkes av turister både fra Nord-Amerika og Europa.
Bajram Kosumi

**Bajram Kosumi** (født 20. mars 1960, i landsbyen Tuđevce i nærheten av byen Kamenicë/Kamenica) er en kosovisk politiker. Han var statsminister i Kosovo fra 2005 til 2006. 

## Biografi
Han deltok i en protestbevegelse som krevde mere selvstyre for den Sosialistiske autonome provinsen Kosovo i Jugoslavia. I mars 1981 ble han arrestert og dømt til 15 års fengsel. Han avtjente ti år i fengsel, og benyttet tiden til å studere filologi ved Universitetet i Priština. Han tok en mastergrad i albansk litteratur. I 2008 avla han doktorgrad.

Fra 1991 til 1993 arbeidet han som journalist. I 1993 ble han leder for «Partia Parliamentare e Kosovës», et sosialliberalt parti med vekt på forhandlingsløsninger. I 1992 ble han valgt som parlamentsmedlem for første gang, der han var partigruppeleder 1994−1996 og 2000−2002. Under Kosovokrigen 1998−99 støttet han Kosovos frigjøringshær men tok ikke til våpen og bar ikke uniform. I 1999 deltok han i forhandlingene i Rambouillet. Fra 2001 har han representert partiet AAK («Aleanca për Ardhmërinë e Kosovës»). Han inngikk i interimsregjeringen 2001, og ble minister for miljø og arealplan i 2004.

Statsminister Ramush Haradinaj måtte stille for krigsforbrytertribunalet, og Kosumi ble 23. mars 2005 utnevnt til statsminister av president Ibrahim Rugova. 2. mars 2006 måtte han avgå, etter betydelig kritikk og protester, og ble avløst av Agim Çeku.

I 2008 ble han professor ved Universitetet i Priština, og fra 2015 rektor ved Universitetet i Gjilan.

Han har forfattet flere bøker:

* 1991: Bok om frihet  *Libri i lirisë*
* 1995: Et konsept om subpolitikk  *Koncept për subpolitikën*
* 2000: Barbarenes ordforråd  *Fjalor i barbarëve*
* 2001: Et konsept om den nye politiske idéen  *Koncept për mendimin e ri politik*
* 2004: Brev fra fengsel (sensurert)  *Letra nga burgu*
* 2004: Fisjtas lyrikk  *Lirika e Fishtës*
* 2006: Litteratur fra fengsel  *Letërsia nga burgu*
* 2006: Et avgjørende år  *Një vit vendimtar*

Han er gift og har fire barn.

## Referanser
Edinburgh of the Seven Seas

**Edinburgh of the Seven Seas** er hovedstaden på øya Tristan da Cunha som tilhører Storbritannia og befinner seg i Sør-Atlanterhavet. 

Hovedstaden ble oppkalt etter Prins Alfred, Hertug av Edinburgh, dronning Victorias andre sønn, da han besøkte øya i 1867. Innbyggerne kaller hovedstaden for The Settlement (engelsk for «bebyggelsen»). 

## Eksterne lenker
*
Nexhat Daci

**Nexhat Daci** (1944–2026) var en kosovisk politiker som representerte partiet LDK (Kosovos Demokratiske liga). Han var leder for Kosovos nasjonalforsamling (Kuvendi i Kosovës) 2001–2006, og fungerende president i Kosovo etter Ibrahim Rugovas død i 2006. 

Daci studerte kjemi ved universitetet i Beograd, jobbet som foreleser og senere professor ved universitetet i Priština og tok en doktorgrad ved universitetet i Zagreb i 1973. Han fortsatte postdoktorstudier i England og Belgia.

I 2018 fikk han en betinget dom 18 måneder for misbruk av sitt embete som leder av nasjonalforsamlingen.

Nexhat Daci døde i Priština 1. januar 2026, 81 år gammel. Daci var gift og hadde tre barn.

## Referanser


## Eksterne lenker
*
Fremgangsteologi

**Fremgangsteologi** etter engelsk *prosperity theology*), også kalt **herlighetsteologi**, er en teologisk retning innenfor lavkirkelig protestantisk kristendom som i sterk grad betoner at den troendes personlige forhold til Gud skal gi målbar framgang her og nå. «Suksesskristendom» er en ytterliggående trosretning, lekmannforkynnelse og «bibeltro» lære som kom fra USA til Europa og Skandinavia i 1980-årene gjennom den bibelinspirerte trosbevegelsen.Den er nært beslektet med og har sitt utgangspunkt i pinsebevegelsen og karismatisk kristendom.

Fremgangsteologene knytter lykke, god helse og materiell rikdom til en bestemt tro, en positiv innstilling og gjerne også pengegaver. De lærer at alle Guds løfter i Bibelen er «rettigheter» som kristne kan kreve her og nå. Bevegelsen tror på «nådegaver» gitt av Gud. Gjennom fri vilje og riktige valg kan tilhengerne angivelig kontrollere Den hellige ånd og bruke kraften som en slags magi for å bli friske, lykkelige, populære og rike. «Åndens gaver» omfatter blant annet mirakuløs helbredelse ved bønn og håndspåleggelse, men også evnen til «tungetale» og «profetisk tale» (forstå og formidle Guds åpenbaringer i bibeltekstene). De mislykkede og syke kan være besatt av demoner og onde ånder. Ikke-troende og «uomvendte syndere» vil etter døden bli dømt av Gud til «evig fortapelse» i helvetet. 

Menighetene i trosbevegelsen er frikirker som typisk ledes autoritært og patriarkalsk av sterke mannlige pastorer med en engasjert forkynnerstil. I USA er det flere rike predikanter og «TV-evangelister» innen amerikansk evangelikalisme. De opptrer ofte som en slags superstjerner og religiøse kjendiser i «megakirker», det vil si menigheter med svært mange medlemmer. Deres materielle velstand blir finansiert av kollekt, almisser og donasjoner som gis av medlemmer og støttespillere i løfte om egen fremgang. Lederne forklarer sin suksess og luksus som velvilje og «velsignelser» fra Gud.

Profilerte amerikanske predikanter innen framgangs- og herlighetskristendommen har blant andre vært trosbevegelsens grunnlegger Kenneth Hagin (1917–2003), Oral Roberts (1918–2009), Kenneth Copeland (født 1935) og Benny Hinn (født 1952). I Norden ble Ulf Ekmans menighet Livets ord særlig viktig. I Norge blir fremgangsteologi blant annet forkynt av Jan Hanvold og hans kristne fjernsynskanal TV Visjon Norge. 

Herlighetsteologi er for tiden i sterk vekst, spesielt i Sør-Amerika.

Fremgangsteologien har ofte blitt  kritisert av andre kirkesamfunn, også ledere innen pinsebevegelsen.

## Se også
* Trosbevegelsen
* Karismatisk kristendom
* Evangelikalisme

## Referanser
Sikkerhet (andre betydninger)

**[[Sikkerhet]]** er generelt grad av motstand mot, eller beskyttelse mot, skade. Sikkerhet (*security*) forveksles iblant med trygghet (*safety*).

Sikkerhet er i de fleste fagdisipliner knyttet til begrep som risiko (hvor sannsynlig det er at uønskede situasjoner kan oppstå), farekilde, hendelse, sannsynlighet, frekvens, konsekvens, vurdering og styring.

**Sikkerhet** kan referere til:

* Datasikkerhet er et begrep innenfor databransjen som beskriver sikring av informasjon slik at den er tilgjengelig, skjult for uvedkommende og korrekt.
*Pant (sikkerhet) er et begrep innenfor økonomi som skal sikre at långiver får tilbake utlånte midler.
* Sikkerhet (HMS), et begrep innen helse, miljø og sikkerhet som skal hindre skader på organisasjonenen (i motsetning til *trygghet* som skal hindre at enkeltarbeidere blir skadet)
* Sikring (personell og eiendom) er et begrep innenfor sikring av personell og eiendom som omhandler bevaring av verdier, liv og helse, for eksempel av vaktselskap

## Se også
* Sikring
Innsatsstyrt finansiering

**Innsatsstyrt finansiering** (**ISF**) er en finansieringsmodell for somatiske sykehus i Norge, og har vært gyldig siden 1997. Finansieringssystemet er baset på DRG-systemet (Diagnose-relaterte grupper).
Blokkeringsfrie bremser

**Blokkeringsfrie bremser** (ABS-bremser) betegner bremser som sikrer at hjulene (fly, bil, motorsykkel) ikke låser når man trykker hardt på bremsen ved å regulere hvor mye bremsekraft som kommer til hjulene. Opprinnelig var dette et tysk begrep: **AntiBlockierSystem**, forkortet **ABS**, og det er mest kjent under denne forkortelsen.

Systemet består av:
* 1: fartssensorer på hvert enkelt hjul som registrerer hvor fort hjulene går rundt
* 2: ventiler som kan regulere bremsetrykk til hvert enkelt hjul eller hjulsett, og 
* 3: en styringsenhet 

Sensorene måler hjulets rotasjonshastighet og registrerer om et hjul er i ferd med å låse. Dersom det er tilfelle, sørger ABS-systemet for å minske bremsetrykket. Hjulet øker da rullehastigheten og beholder veigrepet. Samtidig er det også mulig å styre bilen. Når hjulet øker hastigheten, blir bremsekraften igjen slått på. Denne syklusen repeteres flere ganger per sekund inntil bremsepedalen slippes. 

I en nødsituasjon skal man ikke pumpebremse om bilen er utstyrt med ABS, man bare presser pedalen hardt inn og lar ABS systemet kontrollere bremsingen mens man styrer med rattet. ABS-teknologien ble først utviklet for bruk på fly i 1929 av franskmannen Gabriel Voisin. Jensen FF ble den første bilen utstyrt med mekanisk ABS, i 1966. Første elektroniske system kom i 1971 da Chrysler, sammen med Bendix Corporation, leverte et system de kalte "Sure Brake" på modellen Imperial. Første elektroniske system på en motorsykkel kom med modellen K100 fra BMW i 1988.

## Annen teknologi for å forhindre å miste veigrepet
Stabilitetskontroll (ESP - Electronic Stability Program - elektronisk stabilitetsprogram) er en funksjon som benytter mye av den samme teknologien som ABS. Det er de samme sensorene som registrer at hjulene spinner. Systemet reduserer turtallet på motoren slik at drivhjulene ikke spinner unødig. På mange antispinn-systemer er det ordnet slik at det hjulet som har lite veigrep, (hjulet som spinner) blir holdt igjen litt av bremsen, slik at mer kraft overføres gjennom differensialen til hjulet som ikke spinner. Også bremsefinesser som bremsehjelp (BA = Brake Assist), veigrepskontroll (TRC/TC/TCS = Traction Control/System) og elektronisk bremsekraftfordeling (EBD - Electronic Brake Distribution) styres av de samme sensorsystemene.

## Se også
* Bremser
* Bremsebalanse
* Dekktrykksovervåkning
* Hjulmutterindikator
Kinas folkebank

**Kinas folkebank** (kinesisk: 中国人民银行, pinyin: *Zhōngguó Rénmín Yínháng*, eng: The People's Bank of China &ndash; PBC) er sentralbanken i Folkerepublikken Kina. Denne sentralbanken må ikke forveksles med Kinas sentralbank, som er sentralbanken i Republikken Kina.

Bankens hovedkvarter har ligget i Beijing siden 1949.

## Historie
PBC ble etablert 1. desember 1948 ved en sammenslåing av 3 andre banker, men først i 1983 ble det besluttet av banken skulle fungere som en sentralbank. Sentralbankloven i Kina ble vedtatt 18. mars 1995, der bankens rolle som sentralbank ble bekreftet.

I 2003 ble sentralbanken omorganisert, slik at den delen av banken som hadde ansvar for å overvåke banknæringen, forvaltningsselskaper, investeringsselskaper og lignende selskaper ble skilt ut i et eget selskap; Den kinesiske bankreguleringskommisjonen.

Senere i 2003 fikk sentralbankloven et tillegg som styrket sentralbankens aktive ansvar innen penge- og kredittpolitikken, for å sikre stabil inflasjon og valuta, og sikre trygge, finansielle tjenester i landet.

## Sentralbanksjef
Pan Gongsheng ble utnevnt til sentralbanksjef i 2023, og overtok etter Yi Gang.

## Se også
*Liste over verdens sentralbanker

## Referanser


## Eksterne lenker
*
Grue Finnskog

**Grue Finnskog** er et historisk skogfinsk bosettingsområde og et kirkesogn i det tidligere Grue prestegjeld i Solør prosti.

Området utgjør østdelen av Grue kommune, fra innsjøen Skasen til svenskegrensen. Dette er mer eller mindre sammenhengende barskog og relativt nedbørsfattig. Landskapet har blitt beskrevet som «stort sett rolig med bølgende, slake berg og store furumoer avbrutt av større og mindre vann, innsjøer og myrer».

Svullrya regnes ofte som et skogfinsk kultursentrum. Svullrya har postadresse 2256 Grue Finnskog.

## Referanser


## Litteratur
*
*
*

## Se også
*Grue Finnskog kirke
*Finnskogen
Liste over Russlands føderasjonssubjekter rangert etter befolkningsstørrelse

Dette er en **liste over [[Russlands føderasjonssubjekter]] rangert etter befolkningsstørrelse**. Tallene er fra folketellingen i 2002.

## Se også
*Liste over Russlands føderasjonssubjekter rangert etter areal
*Russlands føderasjonssubjekter

## Referanser
Nuoro (provins)

**Provinsen Nuoro** (it. *Provincia di Nuoro*) er en provins i regionen Sardinia i Italia. Nuoro er provinsens hovedstad.

Det var 164&nbsp;260 innbyggere ved folketellingen i 2001.

## Geografi

Provinsen Nuoro grenser:
* i nord mot provinsene Sassari,
* i øst mot Tyrrenerhavet,
* i syd mot provinsene Sud Sardegna  og
* i vest mot provinsen Oristano.

## Referanser


## Eksterne lenker
*
Kaderparti

**Kaderpartiet** er et parti som er oppbygd i samsvar med den marxist-leninistiske partimodellen, slik den ble utformet av Lenin. Medlemmene i kaderpartiet omtales som kadre, derav navnet. Det kommunistiske kaderpartiet ble av Lenin omtalt som «et parti av ny type».

## Styreform

Kaderpartiet styres etter prinsippet om demokratisk sentralisme. Det vil si at motsetninger og uenigheter holdes internt slik at partiet kan holde en felles front utad. Medlemmene står fritt til å diskutere partiets standpunkter internt, men det forventes full lojalitet når diskusjonen er avsluttet og vedtaket fattet.

Fraksjonering innad i partiet er forbudt og danner grunnlag for eksklusjon. I frontorganisasjoner som kaderpartiet prioriterer er det påbudt at partimedlemmene organiserer seg i én felles fraksjon.

Prinsippet om demokratisk sentralisme blir påstått å være arbeiderklassens organisasjonsform. Når flertallet i klubben har stemt for streik, aksepteres det ikke at mindretallet trosser flertallet og tyr til streikebryteri.

## Medlemskap og aktivitetsplikt

Medlemmer opptas individuelt etter søknad. Som medlem i et kaderparti er man pliktig å betale kontingent og å delta aktivt i partiet og de frontorganisasjoner som partiet prioriterer. Kontingenten utregnes på grunnlag av inntekt. Passivt medlemskap godtas kun for syke og eldre.

## Kritikk av kaderpartimodellen
Mange kommunistpartier som har fulgt prinsippene om demokratisk sentralisme har i praksis endt med å bare være sentralistiske. Systemet er ment å gi partiet sterkere enhet og dermed større slagkraft, men det har ofte ført til at nødvendige debatter ikke har blitt tatt og på lengre sikt resultert i store skred av utmeldinger og avskallinger.
En viss grad av demokratisk sentralisme finner en i de fleste organiserte grupperinger, men det er bare kommunistpartiene som har systematisert og institusjonalisert ordningen.
Prinsippet med fraksjonsforbud viser seg ofte i praksis å føre til uformelle og skjulte fraksjoner og nettverk, siden folk har forskjellige måter å definere fraksjonering på. Disse kan misbrukes i skjulte maktkamper innad i organisasjonen.

## Kaderpartier i Norge

Partier og organisasjoner som praktiserer demokratisk sentralisme er blant annet Arbeidernes Kommunistparti, Norges Kommunistiske Parti, Tjen folket, Rød Ungdom og ML-gruppa Revolusjon.
Louisa Frederica Augusta von Alten

**Grevinne Louisa Frederica Augusta von Alten** (født 15. juni 1832 i Hannover, død 15. juli 1911) var datter av grev Karl Franz Viktor von Alten, en hannoversk adelsmann. 

22. juli 1852 ble hun gift i Hannover med vicomte Mandeville, eldste sønn av George Montagu, 6. hertug av Manchester. Han etterfulgte sin far som 7. hertug av Manchester den 8. august 1855 og Louisa ble **hertuginne av Manchester**. Hun var regnet som en av sin tids største skjønnheter, og ble utnevnt til *Mistress of the Robes* for dronningen den 26. februar 1858 og beholdt denne stillingen inntil Lord Derbys konservative regjering falt 11. juni 1859. Hertugen av Manchester døde i Napoli den 22. mars 1890, og den 16. august 1892 giftet den 60 år gamle hertuginnen seg med Spencer Cavendish, 8. hertug av Devonshire, som hadde hatt et forhold til henne i mange år. Hun ble dermed **hertuginne av Devonshire**, og blir noen ganger kalt «dobbelt-hertuginnen». 

Etter å ha blitt enke for annen gang den 24. mars 1908 døde hun ved Esher Park i Surrey i 1911.

## Referanser
Ogliastra (provins)

**Provinsen Ogliastra** (it. *Provincia dell'Ogliastra*) var en provins i regionen Sardinia i Italia. Byene Lanusei og Tortolì var provinsens hovedsteder.

Det var  innbyggere ved folketellingen i 2001. Arealet var  km².

## Geografi
Provinsen Ogliastra grenset:
* i nord og vest mot provinsen Nuoro,
* i øst mot Tyrrenerhavet og
* i sydvest mot provinsen Cagliari.
## Eksterne lenker
*
Lydbokforlaget

**Lydbokforlaget** var et norsk forlag som utga lydbøker. Forlaget ble etablert  i Melhus i 1987. I 1995 etablerte de en avdeling i Oslo og i 2013 ble hovedkontoret på Melhus ble nedlagt og flyttet til Oslo. Forlaget ble etablert og ledet av spesialpedagogen Herborg Hongset og Hilde Nyseth.  

Det var eid i like andeler av en stiftergruppe og de tre forlagene Aschehoug, Gyldendal og Damm. Omsetningen var på 17,5 millioner kr i 2001, drøyt 54 millioner i 2006.  og ca 40 millioner i 2013.  Etter at Stiftergruppen solgte seg ut av forlaget i 2014 ble Gyldendal og Achehoug stående igjen som eiere med 50 % hver.

En egen lydbokklubb ble etablert, men denne ble solgt til De norske Bokklubbene i 2003. Klubben hadde på den tiden rundt 1000 medlemmer.

Hovedkontoret lå i en kommunalt eid bygning på Søreggen i Melhus sentrum. De hadde tidligere tilhold i en nabobygning like ved hovedveien.

I april 2022 endret Lydbokforlaget navn til Fabel Lyd AS.

## Fabel
Våren 2017 lanserte Lydbokforlaget strømmetjenesten Fabel. Fabel er en abonnementstjeneste for lydbøker, som gir muligheten til å høre så mange lydbøker en vil for en fast månedspris. Fabel er eid av Fabel Lyd AS

## Lydbokstemmen
Forlaget delte i samarbeid med Lydbokklubben, ut en årlig pris til det de mente var årets beste stemme innen lydbøker, gjerne i barne- og voksenklasse
*2002 Kai Remlov for *Genanse og Verdighet* av Dag Solstad
*2003 Gisken Armand for *Prime Time* av Liza Marklund og Nils Ole Oftebro for *Trollmannens Hatt* av Tove Jansson
*2004 Klaus Hagerup for sin egen *Markus og Karaokekongen* og Andrea Bræin Hovig for *Presten* av Hanne Ørstavik

## Referanser


## Eksterne lenker
* Fabel
* Lydbokforlagets hjemmeside
Sint Philipsland

**Sint-Philipsland** er en halvøy og en del av kommunen Tholen i den nederlandske provinsen Zeeland. På halvøyen ligger, bortsett fra tettstedet Sint-Philipsland, også tettstedene Anna Jacobapolder og De Sluis. Beboerne kaller Sint-Philipsland *Flupland* og seg selv *fluplanders*.

Her er cirka 2500 mennesker (2004) fordelt på rundt 23 km² bosatt. 1. januar 1995 ble kommunen Sint-Philipsland slått sammen med Tholen. 

Sint-Philipsland fikk i 1973 en fast veiforbindelse i sydlig retning med Tholen via Krabbenkreekdemningen (fylkesvei *N656*). På nordsiden forbinder Philipsdemningen (fylkesvei *N257*) siden 1988 Sint-Philipsland med øyene Goeree-Overflakkee i Zuid-Holland og Schouwen-Duiveland. Dette gjorde at fergeforbindelsen mellom Anna Jacobapolder og Zijpe, som om sommeren var en viktig forbindelse til Zeelands kyst for mange turister, ble opphevet.

## Historie
Den første delen av dagens Sint-Philipsland bestod av *kwelder* (leirbanker) som ble «tatt tilbake fra vannet». Anna av Burgund befalte i 1487 at det skulle bli anlagt diker rundt dem slik at de ble tørrlagt. Anna var en uekte datter av hertug Filip den gode (av Burgund) og det antas at halvøyen er oppkalt etter ham. Takket være sterke stormer i 1530 og 1532 ble den daværende halvøyen oversvømmet og det tok mer enn hundre år før dikene hadde blitt reparert (1645). Sint-Philipsland anno 2005 fikk sin form først i 1937.

## Eksterne lenker
* 
* Kommunens hjemmeside
* Turistkontorets hjemmeside (Sint-Philipsland)
* Grunnleggende informasjon om Tholen (på nederlandsk)
Olbia-Tempio (provins)

**Provinsen Olbia-Tempio** (it. *Provincia di Olbia-Tempio*) var en provins i regionen Sardinia i Italia. Byene Olbia og Tempio Pausania var provinsens hovedsteder.

Det var  innbyggere ved folketellingen i 2001. Arealet var  km². Provinsen hadde 26 kommuner.

I 2016 ble provinsen en del av Provinsen Sassari.

## Geografi
Provinsen Olbia-Tempio grenset:
* i nord og øst mot havet – stredet mellom Sardinia og Korsika samt Tyrrenerhavet,
* i syd mot provinsen Nuoro og
* i vest mot provinsen Sassari.

## Referanser


## Eksterne lenker
*
Karlsuniversitetet

**Karlsuniversitetet** (tsjekkisk: *Univerzita Karlova*, tysk: *Karlsuniversität*, latin: *Universitas Carolina*) er det eldste, største og mest prestisjefulle universitet i landskapet Bøhmen i Den tsjekkiske republikk, og et av de aller første i Sentral-Europa. Det er et av de eldste universiteter i Europa som har vørt uavbrutt i aktivitet til i dag og er rangert blant de ypperste 1,5 prosent av verdens beste universiteter.

Det ble grunnlagt i Praha (Prag) i 1348 av den bøhmiske konge og senere tysk-romerske keiser Karl IV med pavelig tillatelse fra pave Klemens VI fra året før.

Som det eldste universitetet i Sentral-Europa tiltrakk det seg flere akademikere fra regionen, først og fremst fra de nærliggende statene i Det hellige romerske rike, som Bøhmen var del av på den tiden. Dets segl viser dets beskytter Karl IV med hans våpenskjold som konge av det tysk-romerske rike og av Bøhmen, og som kneler foran Venceslas, skytshelgen av Böhmen. Det er omgitt av inskripsjon: *Sigillum Universitatis Scolarium Studii Pragensis* (tsjekkisk: *Pečeť studentské obce pražského učení*; «Seglet til akademia i Prag»).

Fram til den annen verdenskrig var universitetet både tysk- og tsjekkiskspråklig, med to separate seksjoner. Selv om universitetet hadde vært overveiende tyskspråklig tidligere, ble tsjekkisk tatt i bruk i økende grad fra slutten av 1800-tallet. Universitetet har i dag omkring 50 000 studenter og er delt i 17 fakulteter (tre ligger utenfor Praha).

## Organisasjon

Karlsuniversitetet består av sytten fakulteter:
* Katolsk-teologisk fakultet
* Evangelisk-teologisk fakultet
* Husittisk-teologisk fakultet
* Juridisk fakultet
* Første medisinske fakultet
* Andre medisinske fakultet
* Tredje medisinske fakultet
* Medisinsk fakultet i Plzeň
* Medisinsk fakultet i Hradec Králové
* Farmasøytisk fakultet i Hradec Králové
* Kunstfakultet
* Naturvidenskabeligt fakultet
* Matematikk- og fysikkfakultet
* Pedagogisk fakultet
* Sosiologiske fakultet
* Idretts- og sportsfakultet
* Humanistisk fakultet

## Referanser


## Eksterne lenker
* Offisielt nettsted
** Offisiell historie (kort på engelsk)
** Tidslinje for universitetets historie (engelsk)
Året med de fire keiserne

**Året med de fire keiserne**, er betegnelsen på perioden mellom juni i 68 og desember 69 i Romerrikets historie. Perioden var preget av kaos og borgerkrig og har fått navn etter de fire keiserne som besteg og gikk av tronen i løpet av knapt halvannet år: Galba, Otho, Vitellius og Vespasian. Året med de fire keiserne fulgte etter keiser Neros død og har blitt stående som et symbol på den stadig tilbakevendende politiske og militære uroen som preget riket.

I løpet av Neros styre ble han foraktet av folket i Roma på grunn av sin forfengelighet og for at han var utilstrekkelig og fullstendig udyktig som leder. Han fikk en hustru henrettet og en annen sparket han i hjel. Det førte til en sammensvergelse mot ham som endte med at han ble tvunget til å begå selvmord den 9. juni 68. Selvmordet ble fulgt av en kortvarig periode med innbyrdeskrig, den første borgerkrigen siden Marcus Antonius’ død i 30 f.Kr. Med Neros død var det også slutt med familien til Augustus på keisertronen i Roma. Mellom juni 68 og desember 69 var Roma vitne til de påfølgende oppstigning og påfølgende fall av keiserne Galba, Otho, og Vitellius, inntil den endelige etterfølgelsen av Vespasian som keiser i juli 69, den første fra det flaviske dynasti.

Den sosiale, militære og politiske uro og kaos i perioden fikk omfattende konsekvenser i Romerriket, inkludert utbruddet av batavernes opprør. Året mellom juni 68 og desember 69 var en vanskelig og svært komplisert periode i Romerrikets historie som kan minne om de forhold som førte til slutten på perioden med den romerske republikken. Den begynte med protester mot Neros vanstyre, men var ellers helt uten fri for noen politiske prinsipper. Det svake senatet la seg automatisk flat for en enhver usurpator som søkte keiserlig makt. Det viste for det første at keisertronen ikke lenger var forbeholdt den gamle adelen i Roma, og for det andre at keisere kunne komme hvor som helst i Romerriket.

## De fire keiserne

Fil:Impero, galba, sesterzio in oricalco (roma), 68-69 dc.JPG|1. Galba
Fil:OthoDen.jpg|2. Otho
Fil:Bronze Vitellius MBA Lyon.JPG|3. Vitellius
Fil:Vespasianus02 pushkin.jpg|4. Vespasianus


## Referanser


## Litteratur
;Primærlitteratur
* Tacitus: *Historier*

;Sekundærlitteratur
* Greenhalgh, Peter (1975): *The Year of the Four Emperors*, Littlehampton Book Services Ltd
* Goldsworthy, Adrian (2007): *Roman Warfare*, W&N
* Morgan, Gwyn (2006): *69 AD: The Year of Four Emperors*, Oxford University Press
Ola Breivega

**Ola Ireneus Breivega** (født 22. februar 1940) er en norsk filolog og målmann. Breivega var leder i Noregs Mållag i perioden 1975–1977. Han har gjennom flere tiår engasjert seg i språkpolitikk og normeringsordskifte. 

Breivega driver språkkonsulentfirmaet Samråd som arrangerer kurs og opplæringstiltak i nynorsk språk.

Han debuterte skjønnlitterært i 2017, i en alder av 77 år. Da kom han med den historiske romanen *Lutheri! magister Kristofers memoarar*.

## Referanser


## Eksterne lenker
* 
* «Då nynorsken kom til Transilvania» – intervju med Ola Breivega.
* Korleis bør nynorsken sjå ut – og kvifor?
Den katolske liga (Frankrike)

**Den franske katolske liga** (fransk: *La Ligue Catholique*), tidvis referert av katolikker som «den hellige liga», ble dannet i 1576 av Henrik av Guise under de franske religionskrigene.

Det katolske partiet ønsket en gang for alle å kue det protestantiske kjetteriet (som partiet mente kalvinister og hugenotter representerte) i det katolske Frankrike under den protestantiske reformasjonen, samt å få erstattet Henrik III som konge av Frankrike. Henrik III argumenterte for at et sterkt og religiøst tolerant monarki ville forhindre at Frankrike brøt sammen. Blant de intolerante kreftene var pave Sixtus V, Filip II av Spania og jesuittene; alle støttet de den katolske liga.

## Referanser


## Litteratur
* Baumgartner, Frederic J. (1976): *Radical Reactionaries: The Political Thought of the French Catholic League*, Genève: Droz
* Leonardo, Dalia M. (April 2002): «'Cut off this rotten member': The Rhetoric of Heresy, Sin, and Disease in the Ideology of the French Catholic League» i: *The Catholic Historical Review* **88**.2, s. 247-262.
* Boltanski, Ariane; Bourquin, Laurent (2010): «La noblesse et la Ligue. Historiographie et pistes de recherche» i: *Europa moderna. Revue d’histoire et d’iconologie*, nr. 1, versjon online (PDF).

## Eksterne lenker
* La sainte Ligue (1576-1598)
Bad Boy Records

**Bad Boy Records** (også kjent som **Bad Boy Entertainment**) er et amerikansk plateselskap grunnlagt av Sean «P. Diddy» Combs i 1993. Selskapet fungerer som et imprint under Epic Records, en oppdeling av Sony Music Entertainment. En av plateselskapets mest populære artister var The Notorious B.I.G..

Artister: P. Diddy, The Notorious B.I.G., Craig Mack 8Ball, MJG, 
Asim, B5, Big Gee, Boys In Tha hood, Los, Cassie,
Cheri Dennis, Christian Daniel, Jordan McCoy, Mario Winnans,
Nelson, Ness, Shannon og Yung Joc.

## Referanser


## Eksterne lenker
*
Håkon Kolmannskog

**Håkon Kolmannskog** (født 5. juni 1974) er en norsk avis- og forlagsmann. Kolmannskog har vært engasjert i RV, Rød Ungdom, og i målbevegelsen.

Kolmannskog begynte sin politiske karriere i Rød Ungdom, der han etter hvert kom inn i sentralstyret. Han markerte seg i studentpolitikken for Rød Front i Trondheim og var seinere med på å gjenreise Rød Front ved Universitetet i Oslo. 

Fra 1996 til 1998 var han leder for Norsk Målungdom. Fra sin formannstid blir han først og fremst husket for å stått i brodden for Aksjon for språkleg rettferd i skulen, målungdommens protestaksjon mot forslaget til ny opplæringslov. Fra 2012 vil Kolmannskog være forlagssjef i Det Norske Samlaget. 

Fra 2002 til 2006 var han ansatt som debattredaktør i *[[Klassekampen]]*. I 2006 var han med på å starte Forlaget Manifest, der han var første forlagsredaktør fra 2006 til 2012. Siden 2012 har han vært forlagssjef i Det norske Samlaget.

Han har mastergrad i historie fra Universitetet i Oslo.

## Referanser


## Eksterne lenker
* «Først mat, så moral» Kortintervju med Håkon Kolmannskog hos Flamme Forlag.
* «Broilere eller idealister?» Intervju med Håkon Kolmannskog fra 1995 i studentavisa Under Dusken.
Sassari (provins)

**Provinsen Sassari** (it. *Provincia di Sassari*) er en provins i regionen Sardinia i Italia. Sassari er provinsens hovedstad.

Det var 322&nbsp;326 innbyggere ved folketellingen i 2001.

Sassari er inndelt i 92 kommuner. De største kommunene regnet etter befolkning er Sassari, Alghero, Porto Torres, Sorso, Ozieri, Ittiri og Sennori.

I 2016 ble Provinsen Olbia-Tempio innlemmet i Provinsen Sassari.

## Geografi

Provinsen Sassari grenser:
* i nord, øst og vest mot Middelhavet og
* i syd mot provinsene Nuoro og Oristano.

## Referanser


## Eksterne lenker
*
Rangers

**Rangers** kan vise til:

*New York Rangers, en amerikansk ishockeyklubb
*Texas Rangers (baseball), et amerikansk baseballag

Fotballklubber:
*Rangers FC (Skottland)
*Berwick Rangers FC (England/Skottland)
*Fleetwood Rangers FC (England)
*Queens Park Rangers FC (England)
*Stafford Rangers FC (England)
G-funk

**G-Funk**, en forkortelse for **gangsta funk**, en musikksjangre som ble utviklet av Dr. Dre, NWA og andre hiphop-artister fra Los Angeles på 1990-tallet. Musikken tar utgangspunkt i 70-tallets funk, spesielt miljøet rundt George Clinton og hans band Parliament/Funcadelic. 

Dr. Dre og Snoop Dogg gjorde uttrykket kjent etter å ha gitt ut  *[[The Chronic]]*.
Enghumle

**Enghumle** (*Bombus sylvarum*) er en liten humleart som tilhører underslekten *Thoracobombus*. Den foretrekker blomsterenger og finnes også i nærheten av dyrket mark, på tross av det latinske navnet ("skogshumle"). Den er ofte å finne på planter i erteblomstfamilien.

## Kjennetegn
Brystet er på normalformen gulgråhåret med et svart bånd mellom vingefestene. Har et lyst gulaktig bånd forrest på bakkroppen. Resten av bakkroppen er sort med rustrød bakkroppssiss. I ytterkanten av artens utbredelsesområde er det svært ofte den melanistisk formen som dominerer. Da er gjerne hele humla bortsett fra den rustrøde bakkropsformen helt sort. Den sorte varianten kan lett forveksles med gresshumle, steinhumle og tyvhumle. Enghumle kan skilles fra disse tre på de lysegrå hårduskene ved hoftene på midtre beinpar, se bilde lenger ned.

Enghumla skiller seg fra de andre norske humlene på lyden når den flyr. Summinga til enghumla er mye høyere enn hos de andre norske artene, noe som er særlig lett å høre på arbeiderne. Med litt trening er det lett å plukke ut en skoghumle fra de andre humleartene på lyden.

## Størrelse

Målene kan variere, og særlig lengden er unøyaktig da bakkroppen kan trekkes sammen eller strekkes ut.

Dronninger: Lengde 16-18 mm, Vingespenn: 29-32 mm
Arbeidere:  Lengde 10-15 mm, Vingespenn: 21-27 mm
Hanner: Lengde 12-14 mm, Vingespenn: 23-26 mm

## Bolet
Bolet til enghumla ligger normalt på bakken i et musebol, men er også blitt funnet nede i museganger, og en sjelden gang i et meisereir i en fuglekasse. Skoghumla er en pocket-maker. Se Humler.

## Utbredelse
I Norge opptrer enghumle svært ofte i *melanistisk form*, det vil si i en svart variant. Den finnes fra Mjøsa og sydover langs Sørlandet.

## Referanser




## Litteratur
* Løken, Astrid. 1985. *Humler, tabeller til norske arter* (nøkkel for å bestemme arter). Norsk entomologisk forening. (Norske Insekttabeller; 9). 39 sider.

## Eksterne lenker
*
Europaøya

**Europaøya** (fransk: *Île Europa*) er en 28 km² tropisk øy i Mosambikkanalen, og ligger omtrent 1/3 på veien mellom sørlige Madagaskar og sørlige Mosambik. Høyeste punkt er ca. 7 meter moh. Øya har 22,2 km lang kystlinje, men ingen havn. Flystripen på øya er 1 500 meter lang. Øya er uten fastboende, men har en liten fransk garnison på 14 soldater, og en værstasjon.

Europaøya er et naturreservat og har en av verdens største samlinger av suppeskilpadder (*Chelonia mydas*). Den ble oppført som ramsarområde i 2011.

Øya fikk sitt navn etter det britiske skipet *Europa* som besøkte øya i 1774.  Frankrike har hatt suverenitet over øya siden 1897. Madagaskar har siden også gjort krav på øya. 

Øya var frem til 3. januar 2005 administrert som en del av Réunion, men administreres nå som en del av Îles éparses i De franske sørterritorier.

Et forsøk på fast bosetting skjedde i 1860, men nybyggerne ga på et ukjent tidspunkt opp prosjektet.

## Referanser
Den katolske liga

Det har eksistert flere allianser og organisasjoner kjent under navnet **Den katolske liga**:

*Den katolske liga (Frankrike) – et katolsk parti under de franske hugenottkrigene.

*Den katolske liga (Italia) en katolsk liga ledet av paven under de italienske kriger.

*Den katolske liga (Tyskland) – Kjempet mot protestantene blant annet under trettiårskrigen
M*A*S*H sesong 3

Episodene fra sesong 3 (1974–1975) av **[[M*A*S*H (TV-serie)|TV-serien M*A*S*H]]**

## Sesong 3: [[1974]]–[[1975]]

## Noter


## Eksterne lenker
* ''M*A*S*H'' episode liste fra ''TV Tome''
* ''M*A*S*H'' episode guide fra ''TV Tome'': Sesong 3, 
* M*A*S*H trivia fra episodene fra Funtrivia.com
Sons of Norway

**Sons of Norway** (Sønner av Norge) er en interesseorganisasjon for norsk-amerikanere. Den ble grunnlagt av 18 nordmenn den 16. januar 1895 i Minneapolis, USA, som en hjelpeforening for norske innvandrere. Ved utgangen av 2012 har organisasjonen 390 lokale losjer (*lodges*) med 59&nbsp;388 medlemmer hovedsakelig i USA, men også i Canada og Norge. Organisasjonen tilbyr sine medlemmer med familier et utvalg forsikringer og økonomiske støtteordninger.

Fil:SonsofNorwayMPLS.JPG|Amerikansk og norsk flagg utenfor *Sons of Norway Building* i Lake Street i Minneapolis i Minnesota i USA
Fil:SonsofNorway Lanesboro 2017.jpg|Forsamlingshuset til *Sons of Norway Lodge #376* i tettstedet Lanesboro i Minnesota.
File:Sons of Norway Hall, Petersburg.jpg|*Sons of Norway Hall* i landsbyen Petersburg i Alaska ble reist av nordmenn i 1912. Huset er oppført i *[[National Register of Historic Places]]*. Foto fra 1991.


## The Norwegian Society of Texas
I Texas hadde ikke Sons of Norway lisens til å etablere organisasjon. Etter en forespørsel fra norsk-amerikanere fra Dallas i 1974 ble det kjent at prosessen ville ta to år. Det norsk-amerikanske miljøet i Texas dannet dermed sin egen organisasjon i mars 1975 under navnet The Norwegian Society of Texas. 

## Eksterne lenker
*
Fanny von Starhemberg

**Franziska von Starhemberg** (tysk *Franziska Fürstin von Starhemberg*, også kjent som **Fanny Starhemberg**; født 24. oktober 1875 i Wien, død 27. april 1943 i Bad Darkau - idag del av Karviná) var en østerriksk fyrstinne og politiker. Hun var mor til Heimwehrleder og visekansler Ernst Rüdiger Starhemberg.

## Liv og virke
### Bakgrunn
Hun ble født som grevinne **Franziska von Larisch-Mönnich**. Hun ble gift med fyrst Ernst Rüdiger von Starhemberg, av en av de eldste adelsslekter i Østerrike. Hun ble interessert i politikk og meldte seg inn i det Christlichsoziale Partei.

### Politiker
Fra 1920 til 1931 var hun medlem av det østerrikske Overhuset (*Bundesrat*). Hun innehadde en rekke verv i Oberösterreich, og var leder for den katolske kvinneorganisasjonen og Røde Kors' kvinneorganisasjon.

I forbindelse med avskaffelsen av adelstitlene siterte Østerrikes president (1920–28) Michael Hainisch fyrstinnen. Presidenten kalte avskaffelsen av adelstitlene: 

::*ein kindisches Beginnen, schon deshalb, weil man gar nicht diejenigen traf, die man hatte treffen wollen. Ich sprach einmal mit der ebenso feinen wie klugen Fürstin Fanny Starhemberg über diesen Punkt. 'Uns', sagte sie, 'macht die Aufhebung des Adels nichts, wir bleiben mit oder ohne den Titel immer die Starhembergs'.* (...en barnlig begynnelse, fordi det ikke rammer dem man ønsker. Jeg snakket engang med den like fine som intelligente fyrstinne Fanny Starhemberg om dette. Hun sa: 'Oss gjør avskaffelsen av adelen ingenting. Med eller uten tittelen er vi fremdeles Starhembergene.')

Under austrofascismens fremvekst tidlig i 1930-årene kom hun på avstand fra både sitt politiske parti og fra sønnen Ernst Rüdiger Starhemberg. Kansler Engelbert Dollfuss skaffet henne en stilling ved Folkeforbundet i 1934. Etter det østrrikske *[[Anschluss]]* til Nazi-Tyskland i 1938 ble Franziska Starhemberg arrestert for en kort tid, og deretter trakk hun seg tilbake fra det offentlige liv. 

Hun døde i den tsjekkisk-slesiske kurbyen Bad Darkau (i dag Darkov, del av Karviná).

## Referanser


## Litteratur
* Erwin Rieger: *Fürstin Fanny Starhemberg. Das Lebensbild einer österreichischen Frau.*  Mit Geleitwort von Sigismund Waitz. Montsalvat-Verlag, Wien 1935.
* 

## Eksterne lenker
* 
* https://web.archive.org/web/20060104033355/http://www.onb.ac.at/ariadne/vfb/bio_starhemberg.htm
Starhemberg

**Starhemberg** er en adelsslekt som opprinnelig stammer fra Oberösterreich. Siden 1643 har slekten vært riksgrever og siden 1765 riksfyrster.

## Kjente medlemmer

*Grev Ernst Rüdiger von Starhemberg, Wiens kommandant under den andre tyrkiske beleiringen og slaget om Wien  i 1683
*Guido von Starhemberg, feltherre under den spanske arvefølgekrigen
*Fyrst Ernst Rüdiger Starhemberg, hjemmevernfører og eksponent for austrofascismen
*Fyrstinne Fanny von Starhemberg, politiker
Francisco de Toledo Herrera

** Francisco de Toledo Herrera** (født 4. oktober 1532 i Córdoba i Spania, død 14. september 1596 i Roma) var en av den katolske kirkes kardinaler, og den første jesuitt som ble opphøyet til kardinalatet.

Han var av jødisk byrd og hadde syv søstre – tre av dem nonner – og en bror. Han trådte inn i jesuittordenen og fikk en grundig utdannelse i filosofi og teologi. Han var rektor ved en rekke seminarer, blant annet *Collegio Germanico* i Roma, ble tilknyttet Den romerske kurie og spilte en viktig rolle ved revisjonen av *[[Vulgata]]*. Han ble også gitt viktige kirkelige diplomatiske oppdrag.

Han ble kreert til kardinal 17. september 1593 av pave Klemens VIII. Senere ville han, men fikk ikke lov til å, fratre sin kardinalsverdighet for å kunne dø en enkel død som jesuittprest.

Noen av hans samtidige betraktet ham som en av tidens lærdeste menn, ja, som et geni. Hans bøker behandlet for det meste teologiske, filosofiske og eksegetiske evner. Han betraktet seg som en disippel av den hellige Augustin og den hellige Thomas Aquinas.


Image:Toledo, Francisco – Instructio sacerdotum ac poenitentium, 1601 – BEIC 11511853.jpg|*Instructio sacerdotum ac poenitentium*, 1601
Image:Toledo - Commentarii et annotationes in Epistolam Beati Pauli apostoli ad Romanos, 1602 - 4382897.tif|*Commentarii et annotationes in Epistolam Beati Pauli apostoli ad Romanos*, 1602


## Referanser


## Eksterne lenker
* Biografi på The Cardinals of the Holy Roman Church
Lucio Sassi

**Lucio Sassi**  eller **Sasso**, **Saxi** (født 21. oktober 1521 i Nola i Italia, død 29. februar 1604 i Roma,) var en av den katolske kirkes kardinaler.
Han var tilknyttet Den romerske kurie, blant annet som pro-datarius fra 1593 til sin død.

I 1571 ble han bispedømmet Ripatransones første biskop, men ble snart tilknyttet kurien i Roma.

Han ble kreert til kardinal  den 17. september 1593 av pave Klemens VIII.

## Referanser


## Eksterne lenker
* Biografi på The Cardinals of the Holy Roman Church
Comet

**Comet** kan ha flere betydninger:

*de Havilland «Comet» – Et britisk passasjerfly
*Comet Halden – Er en ishockeyklubb fra Halden
Vincent Eye Færavaag

**Vincent Eye Færavaag** (født 19. november 1941) er en pensjonert fisker bosatt på Stord. Færavaag var på 1980-tallet en ledende ideolog for mange av de fremste aktivistene i Norsk Målungdom. Målungdommene søkte råd og rettledning fra Færavaag ved flere anledninger. Færavaag spilte således en sentral rolle i den harde kampen som på denne tida pågikk mellom «de nasjonale» og «de sosiale» i målbevegelsen. Færavaag er i dag styremedlem i Stord Mållag og leder for Stord Høgnorsklag.

På 1970- og 1980-tallet var han aktiv i ml-bevegelsen, men sammen med åtte andre personer meldte Færavaag seg ut av AKP(m-l) i januar 1984. Begrunnelsen fra de ni var at «AKP er blitt for lite revolusjonært».
Zodiak (andre betydninger)

**Zodiak** (eller *[[Dyrekretsen|Dyrekretsen]]*) er et begrep fra astrologi.

**Zodiac** kan også referere til:
* Zodiac Marine, et fransk selskap
* Zodiac Aerospace, et fransk selskap
* Zodiac-morderen, en uidentifisert seriemorder
** Zodiac (bok), en bok om denne
** Zodiac (film), en spillefilm basert på boken
* Zodiac Retrowired Spinmachine, et norsk band